Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: rendelkezõ 1997. évi CXXIX. törvény 11. §-ának (4) bekezdésében foglaltaknak megfelelõen az Adó- és Pénzügyi
Paragraph Index: 587

4. A pályázat szempontjából — pincének minõsül a földkéregbe vájt mesterséges, falazott vagy falazatlan üreg, az ipari, bányászati céllal mélyítettek kivételével; — természetes partfalnak minõsül a földfelszín olyan szintkülönbség-változása, ahol a szintkülönbség meghaladja a 3 métert és felületének legalább 2/3-ad részében 60˚-nál meredekebb. Ezen feltételeknek együttesen kell fennállniuk. Nem tekinthetõ partfalnak az 50%-ban megtámasztó szerkezettel ellátott partfal (támfal), valamint a mûködõ és a felhagyott bányafal; — földcsuszamlásnak minõsül a természetes egyensúlyát vesztett, lejtõ mentén mozgó földtömeg, amely legalább három ingatlant érint, illetve a csuszamlás árvizet vagy más katasztrófahelyzetet idézhet elõ. 2003/17. szám

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes